নবান্নে উচ্চ পদস্থ প্রশাসনিক আধিকারিকদের নিয়ে প্রশাসনিক বৈঠক করেন মুখ্যমন্ত্রী মমতা বন্দ্যোপাধ্যায়। বৈঠক শেষে সাংবাদিকদের সামনে ভাগাড়কাণ্ড নিয়ে মুখ খোলেন মুখ্যমন্ত্রী।
 নিজস্ব প্রতিবেদন: ভাগাড়কাণ্ডে পর রাজ্যজুড়ে মাংস সরবরাহ ব্যবস্থা স্বচ্ছ ও স্বাস্থ্যকর রাখার বিষয়ে একটি উচ্চ পর্যায়ের কমিটি গঠন করল রাজ্য সরকার। মুখ্য সচিবের নেতৃত্বে গঠিত এই কমিটিতে থাকবেন বিভিন্ন দফতরের সচিবরা। মঙ্গলবার নবান্নে উচ্চ পদস্থ প্রশাসনিক আধিকারিকদের নিয়ে প্রশাসনিক বৈঠক করেন মুখ্যমন্ত্রী মমতা বন্দ্যোপাধ্যায়। বৈঠক শেষে সাংবাদিকদের সামনে ভাগাড়কাণ্ড নিয়ে মুখ খোলেন মুখ্যমন্ত্রী। তিনি বলেন, ‘‘ভাগাড়কাণ্ড রাজ্যের মানুষের মনে আতঙ্ক তৈরি করেছে। পুলিস ভালোভাবে কাজ করছে। প্রত্যেক অপরাধীকে ধরা হবে। এই ঘটনার পুনরাবৃত্তি এড়াতে কড়া ব্যবস্থা নেওয়া হবে।’’ এদিনের বৈঠকে মূলত বিভিন্ন সরকারি কাজের খতিয়ান নিয়েই আলোচনা হয়। পঞ্চায়েত নির্বাচনের মধ্যে যাতে কোনও সরকারি কাজ ব্যাহত না হয়, যাতে নতুন করে পরিকল্পনা নিয়েই আলোচনা হয়।